**Informačný materiál k výzve na predkladanie žiadostí o projekt**

**Miestny rozvoj, znižovanie chudoby a inklúzia Rómov**

Dátum vyhlásenia 15.7.2020

Dátum uzatvorenia výzvy: 30.10.2020

Fondy: Nórske granty 2014 – 2021

Minimálna výška NFP: 200 000 €

Maximálna výška NFP: 1 000 000 €

Výška alokácie: 7 700 000 €

Oprávnení žiadatelia:

* Banskobystrický kraj, Košický kraj, Prešovský kraj a ich rozpočtové a príspevkové organizácie
* Obce nachádzajúce sa v najmenej rozvinutých okresoch a ich rozpočtové a príspevkové organizácie
* Orgány štátnej správy

Povinný partner:

* Štátne rozpočtové a príspevkové organizácie
* Obce
* Vyššie územné celky
* MVO alebo iné formy prevádzkujúce komunitné centrum alebo centrum pracujúce s deťmi a mládežou

Žiadatelia musia mať aspoň **dvoch** rôznych projektových partnerov spomedzi oprávnených partnerov.

**Podmienky:**

* **Multifunkčné centrum pre mládež** je definované ako ucelená štruktúra/sieť centier pracujúcich s deťmi a mládežou zapojených do projektu. Zriadenie alebo podpora takéhoto **multifunkčného centra pre mládež v rámci projektu je povinné**.
* Najmenej rozvinuté okresy **musia mať úžitok zo všetkých projektových aktivít**.
* Spolupráca multifunkčných centier pre mládež s najmenej dvoma terénnymi **sociálnymi pracovníkmi a/alebo rómskymi mediátormi je povinná.**
* Ak je do implementácie projektu zapojené mesto, súčasťou žiadosti o projekt budú aj aktivity spojené s vypracovaním, uskutočnením, aktualizáciou a vyhodnocovaním plnenia koncepcie rozvoja práce s mládežou miest zapojených do projektu
* Povinnými prílohami žiadosti o projekt je:
a) Rozpočet,
b) Vyhlásenie o partnerstve, predbežná zmluva alebo iný obdobný dokument preukazujúci záujem žiadateľa a partnera implementovať spoločne tento projekt, podpísaný povinnými partnermi.
c) Dotazník (vrátane Plánu udržateľnosti).
* **Náklady na budovanie infraštruktúry (investičné opatrenia)8 nesmú prekročiť 70 % celkových oprávnených nákladov na projekt.**
* Projekty budú realizované v súlade s aktuálne platnými pravidlami štátnej pomoci

**Multifunkčné centrum:**

* Na účely tejto výzvy **je multifunkčné centrum pre mládež definované ako ucelená štruktúra centier pracujúcich s deťmi a mládežou zapojených do projektu**.
* Projekt môže **zahŕňať spoluprácu jedného veľkého centra a niekoľkých menších centier, iba menších centier, alebo centier vo viacerých obciach** atď.
* Multifunkčné centrum pre mládež je široký koncept zahŕňajúci všetky inštitúcie, formálne aj neformálne, pracujúce s deťmi a mládežou na danom území (napr. materské školy, školy, umelecké školy, mestské športové haly, centrá voľného času a centrá odbornej prípravy na zamestnanie atď.).
* Pri definovaní portfólia služieb centier sa musia brať do úvahy aj potreby ohrozenej miestnej mládeže.
* Projekty podporené v rámci tohto Programu prispejú k cieľu programu „*Posilnená sociálna a hospodárska súdržnosť“.* Projekty podporené v rámci tejto Výzvy prispejú k výstupu program „*Posilnený sociálny a hospodársky rozvoj najmenej rozvinutých okresov“* a k jednému výsledku programu „*Služby a infraštruktúra poskytnutá deťom a mládeži“.*

**Oprávnené aktivity v rámci multifunkčných centier:**

Projektový grant môže byť použitý na realizáciu nasledovných zámerov a aktivít **v oblasti miestneho rozvoja,** zahŕňajúc konkrétnejšie príklady oprávnených aktivít:

1) Aktivity súvisiace so sociálnym a hospodárskym rozvojom v konkrétnych zemepisných
oblastiach, ako napríklad:

* umelecké a kultúrne vzdelávanie,
* športové a fyzické aktivity.

2) Intervencie na zvýšenie vyhliadky na zamestnanie, ako napríklad: vzdelávacie a odborné
školenia a kurzy týkajúce sa zamestnania/povolania, tvorivé a jazykové kurzy, kurzy a školenia zamerané osobitne na regionálne potreby, napr. stavebníctvo, výroba, cestovný ruch atď. Posilnenie kompetencií detí a mládeže za účelom ich osobného rozvoja (potrebné pre všetky oblasti života) ako sú kritické myslenie, spolupráca, komunikácia, kreativita a pod.

3) Aktivity zamerané na zlepšenie/rozšírenie infraštruktúry pre prácu s mládežou na úrovni obce.

4) Antidiskriminačné aktivity zamerané na skupiny ohrozené sociálnym a hospodárskym
vylúčením, ako napríklad:

* činnosti zamerané na boj proti nenávistným prejavom, radikalizácii a extrémizmu
vrátane sociálnych médií,
* ochrana detí pred online hoaxmi, kybernetickou šikanou, sexuálnym zneužívaním a
domácim násilím,
* činnosti podporujúce porozumenie sociálnej inklúzii všeobecne,
* práca s informáciami, porozumenie informáciám, identifikácia podozrivých zdrojov
informácií,
* ďalšie činnosti osobitne zamerané na ohrozené deti a mládež.

5) Aktivity súvisiace so systémami vzdelávania a starostlivosti v ranom detstve, ako napríklad:

* podpora materských škôl,
* podpora komunitných sociálnych služieb,
* vzdelávacie aktivity v oblasti zdravotnej starostlivosti,
* včasná intervencia pre deti, najmä deti zo sociálne znevýhodneného prostredia.

6) Aktivity súvisiace s prevenciou predčasného ukončenia školskej dochádzky, ako napríklad:

* letné školy pre neprospievajúcich žiakov,
* vyučovacie hodiny po škole navyše pre neprospievajúcich žiakov,
* súbežná práca s učiteľmi a poradenská služba pre rodičov a žiakov.
* poskytovanie občerstvenia a základných školských potrieb (papier, perá)